PARTORDING NI PARMINGGUON

DI MINGGU ADVENT II



**Ev. Lukas 3 : 1 – 6 Ep. Maleaki 3 : 1 - 4**

TOPIK:

**MUBA MA, PARADE DALAN DI TUHAN I**



**HURIA KRISTEN BATAK PROTESTAN**

**KRAMAT JATI RESSORT KRAMAT JATI**

**Minggu, 05 Desember 2021**

1. **MARENDE BE. No. 38 : 1 – 2 “PARUAK MA HARBANGAN I“ BL. No. 189**

* *Paruak ma harbangan i Ai nunga ro Rajanta i*

*Sigomgom raja sasude Sitobus hajolmaon pe*

*Siboan hatuaon i Pasuang hasonangan i*

*I pe tapuji ma Tuhanta Debata*

***---Jongjong---***

* *Na sun tigor do roha ni Na ro tumopot jolma i*

*Ai Raja na badia do Huhut parasiroha do*

*Pabalionna do sude Na mangarsahi hita be*

*Ipe tapuji ma Tuhanta Debata*

1. **VOTUM – introitus – tangiang*: (l :*** *Liturgis* ***R :***  *Ruas****)***

L : Marhitehite Goar ni Debata Ama dohot Goar ni AnakNa Tuhan

Jesus Kristus dohot Goar ni Tondi Parbadia, na tumompa langit

dohot tano on. **Amen**. Ida ma, hatop do Ahu ro, tiop ma na di ho nuaeng, asa unang adong na mambuat tumpalmi. Haleluya!

**R :** ***(Mangendehon) Haleluya, Haleluya, Haleluya! (BE No.852).***

L : **Martangiang ma hita!** Ale Amanami na di banua ginjang ! Na mandok mauliate do hami tu Ho, ala dipabotohon Ho tu hami marhitehite AnakMu Tuhan Jesus Kristus, na laho salpu sogot langit dohot tano, alai na hot do anggo HataM ro di salelenglelengna. Angkup ni i, ingkon patar do sogot saluhut jolma di jolo ni habangsa paruhumanMi. Sai asi ma rohaM di hami, pahot ma rohanami marhaporseaon di HataM marhitehite Tondi Parbadia. Padungo ma hami jala paringgas hami martangiang, asa marlas ni roha hami paimaimahon Ho, jala asa dapot hami hangoluan na so ra suda. Amen. ***---(Hundul)---***

1. **MARENDE BE. No. 352 : 4 - 5 “BEHA MA PANJALONGKU” BL. No. 156**

* *Tibu ma ro Ibana ipe sai dungo ma*

*Naung ro lumbalumbana Ipe tangihon ma*

*Di buha siang ari Lao ma na holom i*

*Dung i satongkin nari Tiur ma sasude*

* *Hamu na holong roha Di huta Sion i*

*Sai tomu Rajamuna Marlasniroha be*

*Ai ari las ni roha Ma jumpang di hamu*

*Hamu na niorona Parsanggulanna do*

1. **Patik:**

L : Tatangihon ma Patik ni Debata di Minggu Advent II sadarion, ima na tarsurat di **Pangungkapon 3 : 3 “Antong, ingot ma, manang songon dia na jinalom dohot na binegem; i ma radoti jala pauba roham! Dibahen i, molo so tarsunggul ho, ro ma Ahu songon panangko; na so jadi botoonmu sadiharina Ahu ro manopot ho.”**

**Ima sahat na, antong rap mangido gogo ma hita sian Tuhan Debata !**

**L/R : Ale Tuhan Debata, sai pargogoi ma hami mangulahon na hombar tu PatikMi. Amen.**

1. **MARENDE BE. No. 44 : 3 - 4 “O TONDI PARBADIA I, BONGOTI” BL. No. 206**

* *Sigati rohamuna be sai tanda dosamu sude paringkot rohamuna*

*Manjangkon Sipalua i na tuat sian Surgo i manggarar utangmuna*

*Tanda hata hangoluan na binoan ni Tuhanta na pasae sude dosanta*

***---Jongjong---***

* *Ai molo so diboan ho dosam tu Jesus i na ro ndang saut be ho malua*

*Tongtong ma songgop rimas ni Jahowa Debatanta i tu ho na hum manjua*

*I pe sude angka dosa hinaroa ni rohamu pasesahon tu Tuhanmu*

1. **MANOPOTI DOSA:**

L : **Tatopoti ma dosanta, martangiang ma hita!**Ale Tuhan Debata, Pargogo na so hatudosan jala Amanami ! Hujou hami do GoarMu na badia i, ala na targogot hami marningot dosanami. Sai marasi ni roha ma Ho mida hami on. O Tuhan Jesus Kristus, Anak ni Debata na gabe jolma ala ni hami, na mate jala na hehe sian na mate, na manaek tu banua ginjang do Ho mangondihon hami ! Asi rohaM di hami, sai patongtong ma di hami roha hamauliateon tu Ho. O Tondi Parbadia, pangapul di na marsak roha, pamalum ma saluhut na bernit, binahen ni dosanami ! Ro ma Ho mangingani hami, asa marlas ni roha hami mangulahon lomo ni rohaM. Ho do parhitean ni nasa asi ni roha, sai unang tulak hami. Sai tangihon ma hami, Ho ale Debata, Ama, Anak dohot Tondi Parbadia ! Amen.

*(****Martangiang na hohom huhut manghuling Musik***

***Angonangon)***

L : **Tabege ma hata bagabaga** **Taringot tu hasesaan ni dosa**! Songon on do panghaholongi ni Debata di portibi on, pola do AnakNa na sasada i dilehon, asa unang mago ganup na porsea di Ibana, asa hangoluan na saleleng ni lelengna di ibana.

**Hasangapon ma di Debata na di ginjang!**

*R : Amen.* ***---(Hundul)---***

1. **MARENDE BE. No. 43 : 2 + 4 “PADIRI ROHAMUNA” BL. No. 154**

* *Pauli di Ibana Ma rohamuna be*

*Alai na so lomoNa Padao ma sasude*

*DalanNa naeng ture Lao bongot tu rohanta*

*Ipe na tau sabatNa Pabali ma sude*

* *Asi rohaM Tuhanku Parade ma au on*

*Manjangkon tu rohangku Ho hatuaonhon*

*Bongoti rohangkon Disi ma Ho maringan*

*Sai Ho ma ale Tuhan nampuna au tongtong*

1. **E p i s t e l :**

L : Hata ni Debata, turpuk Epistel di ari Minggu sadari on, ima na tarsurat di **Maleaki 3 : 1 – 4 “Ida ma, suruanku ma suruanku, asa dipadiri dalan di jolongku. Dung i tompu ma ro tumopot jorona Tuhan, na niluluanmuna dohot suruan ni parpadanan na hinalungunhonmuna. Ida ma, na ro ma ibana, ninna Jahowa Zebaot.”**

*R* ***:*** *Alai tung ise ma manahan di ari harorona i? Jala tung ise ma manahan jongjong, molo dipataridahon ibana dirina? Ai songon api na panopa do ibana, jala songon sabun ni panunsi.*

**L : Jadi hundul ma ibana hira sipangalala dohot sipapita perak, asa papitaonna halak Lepi, jala lalaonna nasida laho papitahon songon sere dohot songon perak, asa gabe siboan pelean sipanganon nasida tu Jahowa di bagasan hatigoran.**

*R* ***:*** *Jadi tarbahen Jahowa ma mangkalomohon pelean sipanganon binahen ni Juda dohot Jerusalem, songon uju di angka taon mulamula.*

**L :** **Ima sahatna.** **Martua do angka na tumangihon Hata ni Debata, jala na umpeopsa. Amen.**

1. **MARENDE BE. No. 541 : 1 - 2 “NA MULAK JESUS I” BL. No. 373**

* *Na mulak Jesus i di hasangapon i*

*Mangalap na badia i tu hasonangan i*

*Hutundalhon ma na di pudingki*

*Jesus ma haposanki di haroroNa i*

***---Jongjong---***

* *So tung na tading au di haroroNa i*

*So tung ditiop rohangkon na olo sega i*

*Hutundalhon ma na di pudingki*

*Jesus ma haposanki di haroroNa i*

1. **MANGHATINDANGHON HAPORSEAON:**

L : Tahatindanghon ma haporseaonta i, songon na hinatindanghon ni donganta sahaporseaon di sandok portibi on. Rap ma hita mandok!

**R : *Ahu porsea……d.u.* *(Hundul)***

1. **TINGTING**
2. **MARENDE BE. No. 45 : 1-… “NDANG TADINGKONONKU” BL. No. 1**

***---(Papungu Pelean IA, IB, Dohot tu Haporluan Natal)---***

* *Hosianna Anak ni, Raja David ro tu hita*

*Baen ture dalanna i, asa bongot tu rohanta*

*Baen ma gabagaba i, di Tuhanta na ro i*

* *Hosianna ro ma Ho, tu bagasan rohanami*

*Na manomunomu Ho, ale Jesus Tuhannami*

*Las do rohanami i, molo bongot Ho tusi*

***---Musik---***

* *Hosianna Raja ni Hadameon Ulubalang*

*Nasa na binoanMi Dame dohot hasonangan*

*Hami na hinophopMi Do nampuna i sude*

* *Hosianna Tatap ma Hami na nirajaanMu*

*Togu ma tu Debata Hami angka siseanMu*

*Sai sungguli hami on Mangoloi hataM tongtong*

***---Musik---***

* *Hosianna Saut ma baen Bagabaga ni Jahowa*

*Nang buni dope nuaeng HasangaponMi di jolma*

*Angka na porsea i Do mananda gogoMi*

* *Hosianna Pargogoi Hami sasude o Tuhan*

*Asa gabe pangoloi hami na di pardangolan*

*Di hataM na denggan i Asa pinatulus i*

***---Musik---***

* *Hosianna Anak ni Debata na gabe jolma*

*Topot ma HuriaMi Asa sai tongtong martua*

*Sangap ma di GoarMi Salelenglelengna i*

1. **JAMITA : LUKAS 3 : 1 - 6**
2. **MARENDE BE No. 539 : 1-… “SAI HUTAGAM DO TUHANKU” BL. No. 371**

***---(Papungu Pelean II)---***

* *Sai hutagam do Tuhanku, Sai masihol rohangki*

*Di haroro ni Tuhanku songon na nidokNa I, Sai mardongan olopolop*

*HuriaM managam Ho, Maranata, ro o Tuhan*

*Amen, sai tibu ma ro*

* *Las ni roha ndang hapalang do manggohi rohangki*

*Dung binege soaraNa di na ro Tuhanta I, Sai mardongan olopolop*

*HuriaM managam Ho, Maranata, ro o Tuhan*

*Amen, sai tibu ma ro*

***-----Musik-----***

* *Sai rade, ale tondingku, tagam panjouonNa i*

*Sai tu langit an manomu ho di Jesus Tuhanmi,Sai mardongan olopolop*

*HuriaM managam Ho, Maranata, ro o Tuhan*

*Amen, sai tibu ma ro*

* *Ai tagamon nunga borhat, Ho, Tuhanku, sian i?*

*So tung unang au tarlalap, tading di na rodop I, Sai mardongan olopolop*

*HuriaM managam Ho, Maranata, ro o Tuhan*

*Amen, sai tibu ma ro*

***-----Musik-----***

1. **PANGUJUNGI: *(Jongjong)***

**TANGIANG PELEAN - ALE AMANAMI - PASUPASU**